## Odluka o proglašenju Zakona o Hrvatskom autoklubu

### NN 2/1994 (12.1.1994.), Odluka o proglašenju Zakona o Hrvatskom autoklubu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske donosim

## ODLUKU

### O PROGLAŠENJU ZAKONA O HRVATSKOM AUTOKLUBU

Proglašavam Zakon o Hrvatskom autoklubu, koji je donio Zastupnički dom
Sabora Republike Hrvatske na sjednici dana 30. prosinca 1993. godine.

Broj: PA4-9/1-93. Zagreb, 6. siječnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O HRVATSKOM AUTOKLUBU

Članak 1.

Ovim Zakonom uređuju se položaj i ovlasti Hrvatskog autokluba.

Članak 2.

Hrvatski autoklub jedinstvena je nacionalna udruga u koju se udružuju
autoklubovi s područja Republike Hrvatske, a mogu se i neposredno udruživati
vlasnici i vozaži vozila na motorni pogon te drugi građani. U Hrvatski
autoklub mogu se pod uvjetima i na način utvrđenim Statutom Hrvatskog autokluba
udružiti i druge pravne osobe. Odnosi između Hrvatskog autokluba i autoklubova
uređuju se Statutom Hrvatskog autokluba.

Članak 3.

Hrvatski autoklub pravna je osoba s pravima i obvezama odredenim Zakonom,
međunarodnim ugovorima i Statutom Hrvatskog autokluba. Sjedište Hrvatskog
autokluba je u Zagrebu. Hrvatski autoklub ima znak i obilježja koji se
odreduju Statutom Hrvatskog autokluba.

Članak 4.

Hrvatski autoklub obavlja poslove koji su mu kao javne ovlasti povjerene
zakonom. odnosno za čije je obavljanje ovlašten.

Članak 5.

U pitanjima koja nisu uređena ovim Zakonom na Hrvatski autoklub primjenjuju
se odredbe zakona koji uređuje udruživanje građana u udruge gradana.

Članak 6.

Hrvatski autoklub ima slijedeće javne ovlasti:

1. Izdaje karnete, triptike, isprave automobilistima za prijelaz državne
granice bez plaćanja carine na automobil i druge međunarodne isprave za
prijevoz robe, motornih vozila, autodijelova i opreme te je odgovoran za
izdate isprave na osnovu međunarodnih ugovora koji obvezuju Republiku Hrvatsku.
Hrvatski autoklub jamac je za nositelja isprava izdatih za osiguranje naplate
carinskih i drugih davanja u skladu s medunarodnim ugovorima i Zakonom.
za obveze nastale na području Republike Hrvatske.

2. Izdaje vozačima koji imaju važeću vozačku dozvolu izdanu u Republici
Hrvatskoj, na njihov zahtjev, međunarodnu vozačku dozvolu i o izdanim međunarodnim
vozačkim dozvolama vodi upisnik.

3. Izdaje vozačima dozvolu za upravljanje tudim motornim vozilom u inozemstvu
i o tome vodi popis.

4. Preuzima, prikuplja i čuva motorna i priključna vozila i plovila
te njihove dijelove koji su uvezeni u Republiku Hrvatsku, a zbog kojih
se vodi carinski, upravni ili prekršajni postupak. osim redovnog postupka
carinjenja, i o tome vodi popis. Obavlja prodaju tih vozila i njihovih
dijelova, a prihode dobivene tom prodajom uplaćuje u državni proračun po
odbitku troškova preuzimanja, prikupljanja, čuvanja i prodaje.

5. Obavlja prodaju novčanih bonova inozemnim vozačima za kupnju motornog
goriva. prodaje novčane bonove za korištenje auto-cesta i cestovnih objekata
za područje Republike Hrvatske na osnovu ugovora, a u skladu sa zakonom
odnosno drugim propisima.

6. Obavlja poslove Službe "Pomoć-informacije" pružanjem tehničke
pomoći domaćim i inozemnim vozaćima motornih vozila u prometu na javnim
cestama. te pružanjem turing pomoći.

7. Obavlja i druge poslove javnih ovlasti utvrdene posebnim zakonom
ili koje su mu na temelju ovlaštenja iz posebnog zakona povjereni. Vlada
Republike Hrvatske pobliže će propisati nažin i uvjete za obavljanje poslova
iz stavka 1., točke 1., 5. i 6. ovoga članka. Način osiguranja sredstava
za obavljanje poslova iz stavka 1. ovoga članka te visinu troškova prikupljanja,
preuzimanja, čuvanja motornih vozila iz stavka 1. točke 4. ovoga članka
i način obračuna i uplate sredstava u državni proračun od prodaje tih vozila
i njihovih dijelova.

Članak 7.

Hrvatski autoklub posebno brine, unapređuje i podupire razvitak domaćeg
i međunarodnog motoriziranog turizma.

Članak 8.

Hrvatski autoklub će svojim Statutom utvrditi način na koji će vršiti
poslove u obavljanju javnih ovlasti i druge poslove iz članka 6. ovoga
Zakona. Vlasnici i vozači vozila na motorni pogon i druge fizičke osobe,
te autoklubovi i druge pravne osobe učlanjeni u Hrvatski autoklub i njihovi
članovi, prava koja se temelje na javnim ovlastima povjerenim Hrvatskom
autoklubu ostvaruju u Hrvatskom autoklubu odnosno autoklubovima i pravnim
osobama udruženim u Hrvatski autoklub kojima je Hrvatski autoklub u skladu
sa svojim Statutom povjerio odredene poslove u obavljanju javnih ovlasti
u ime Hrvatskog autokluba. Vlada Republike Hrvatske daje suglasnost na
odredbe Statuta hrvatskog autokluba koje se odnose na obavljanje javnih
ovlasti iz članka 6. stavka 1. ovoga Zakona.

Članak 9.

Upravni nadzor nad obavljanjem javnih ovlasti povjerenih ovim zakonom
Hrvatskom autoklubu provode: 1. Ministarstvo financija nad poslovima iz
članka 6. stavak 1. točke 1., 4. i 5. ovoga Zakona; 2. Ministarstvo unutarnjih
poslova nad poslovima iz članka 6. stavak 1. točke 2. i 3. ovoga Zakona;
3. Ministarstvo pomorstva, prometa i veza nad poslovima iz članka 6. stavak
1. točka 6. ovoga Zakona, izuzev poslova pružanja turing pomoći; 4. Ministarstvo
turizma nad poslovima pružanja turing pomoći (članak 6. stavak 1. točka
6.". Druga ministarstva će provoditi upravni nadzor nad obavljanjem
javnih ovlasti iz svoje nadležnosti. ako su te javne ovlasti posebnim zakonom
povjerene Hrvatskom autoklubu.

Članak 10.

Hrvatski autoklub obavljanjem povjerenih mu javnih ovlasti stiče sredstva
u skladu sa Zakonom, drugim propisima i svojim Statutom, koja koristi za
ostvarivanje svojih ciljeva i zadataka.

Članak 11.

Hrvatski autoklub može pored poslova vezanih uz obavljanje povjerenih
mu javnih ovlasti, obavljati i poslove drugih privrednih i društvenih djelatnosti
kada mu je to određeno zakonom i pod uvjetima određenim zakonom i drugim
propisima. Poslove iz stavka 1. ovoga članka Hrvatski autoklub može obavljati
neposredno ili može radi obavljanja tih poslova osnovati poduzeće ili drugu
pravnu osobu, u skladu sa zakonom.

Članak 12.

Hrvatski autoklub može radi ostvarivanja svojih ciljeva i zadataka utvrdenih
Statutom obavljati privrednu ili društvenu djelatnost u inozemstvu, pod
uvjetima određenim zakonom odnosno drugim propisima.

Članak 13.

Hrvatskim autoklubom upravljaju njegovi članovi neposredno i preko predstavnika
u upravnim tijelima utvrđenim Statutom. Skupština Hrvatskog autokluba donosi
Statut kojim se naročito ureduju: ciljevi i zadaci hrvatskog autokluba:
djelatnosti koje obavlja i način obavljanja poslova u svezi s obavljanjem
javnih ovlasti koje su povjerene Hrvatskom autoklubu; odnosi s autoklubovima
s područja Republike Hrvatske; odnosi s odgovarajućim udrugama drugih država
i članstvo u medunarodnim udrugama; članstvo u Hrvatskom autoklubu. te
prava, dužnosti i odgovornosti članova. sjedište, pečat i štambilja, predstavljanje
i zastupanje Hrvatskog autokluba; unutarnji ustroj i način rada; Skupština
i Upravni odbor, način njihova izbora. uvjeti i način opoziva članova,
trajanje mandata, način odlučivanja; uvjeti i način imenovanja i razrješenja
glavnog tajnika i obavljanje administrativno - stručnih poslova za Hrvatski
autoklub; sredstva Hrvatskog autokluba.

Članak 14.

Propise iz članka 6. stavak 2. ovoga Zakona Vlada Republike Hrvatske
donijet će u roku od tri mjeseca od dana stupanja na snagu ovoga Zakona.
Hrvatski autoklub uskladit će svoj Statut s odredbama ovoga Zakona u roku
od šest mjeseci od dana stupanja na snagu ovoga Zakona

Članak 15.

Danom stupanja na snagu ovoga Zakona Hrvatski autoklub i postojeći autoklubovi
nastavljaju djelovati kao udruge građana.

Članak 16.

Danom stupanja na snagu ovoga Zakona sredstva u društvenom vlasništvu
na koja su pravo raspolaganja, odnosno pravo korištenja imali Hrvatski
autoklub ili postojeći autoklubovi postaju sredstva u njihovom vlasništvu.
Hrvatski autoklub i autoklubovi ne mogu nekretnine koje su stekli prema
odredbi stavka 1. ovoga članka, a koje služe obavljanju poslova u obavljanju
javnih ovlasti otuđiti iz vlasništva ili im promijeniti namjenu bez suglasnosti
ministra pomorstva, prometa i veza. U slučaju prestanka ili zabrane djelovanja
autokluba sredstva u njegovom vlasništvu postaju vlasništvo hrvatskog autokluba,
a u slučaju prestanka ili zabrane djelovanja Hrvatskog autokluba, sredstva
u njegovom vlasništvu postaju vlasništvo Republike Hrvatske.

Članak 17.

Ovaj Zakon stupa na snagu osmoga dana od dana objave u "Narodnim
novinama".

Klasa: 340-09/93-01/01

Zagreb, 30. prosinca 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 2/1994-12